РЕШЕНИЕ НА СЪВЕТА
от 30 октомври 2007 година
за назначаване на един член от Германия в Европейския икономически и социален комитет
(2007/715/ЕО, Евратом)
СЪВЕТЪТ НА ЕВРОПЕЙСКИЯ СЪЮЗ,
като взе предвид Договора за създаване на Европейската общност, и по-специално член 259 от него,
като взе предвид Договора за създаване на Европейската общност за атомна енергия, и по-специално член 167 от него,
като взе предвид кандидатурата, представена от немското правителство,
след като получи становището на Комисията,
като има предвид, че:
(1)
С Решение 2006/524/ЕО, Евратом за назначаване на членове от Чешката република, Германия, Естония, Испания, Франция, Италия, Латвия, Литва, Люксембург, Унгария, Малта, Австрия, Словения и Словакия в Европейския икономически и социален комитет (1) Съветът назначи членовете от Германия в посочения комитет за периода от 21 септември 2006 г. до 20 септември 2010 г.
(2)
След оставката на г-н Heiko STEFFENS се освободи едно място за член от Германия в посочения комитет,
РЕШИ:
Член 1
Г-н Gerd BILLEN, Vorstand des Verbraucherzentrale Bundesverbands, се назначава за член на Европейския икономически и социален комитет на мястото на г-н Heiko STEFFENS за остатъка от мандата му, а именно до 20 септември 2010 г.
Член 2
Настоящото решение влиза в сила в деня на неговото приемане.
Съставено в Люксембург на 30 октомври 2007 година.